Príloha č. 1

Doložka vybraných vplyvov


	1. Základné údaje

	Názov materiálu

	[bookmark: _Hlk190869702]Návrh zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a ktorým sa mení a dopĺňa zákon č. 429/2002 Z. z. o burze cenných papierov v znení neskorších predpisov


	Predkladateľ (a spolupredkladateľ)

	vláda Slovenskej republiky


	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☒	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:

Smernica (EÚ) 2024/790, z 28. februára 2024, ktorou sa mení smernica 2014/65/EÚ o trhoch s finančnými nástrojmi.
Smernica (EÚ) 2024/2811 z 23. októbra 2024, ktorou sa mení smernica 2014/65/EÚ s cieľom zatraktívniť verejné kapitálové trhy v Únii pre spoločnosti a uľahčiť malým a stredným podnikom prístup ku kapitálu a ktorou sa zrušuje smernica 2001/34/ES.
Smernica (EÚ) 2024/2994 z 27. novembra 2024, ktorou sa menia smernice 2009/65/ES, 2013/36/EÚ a (EÚ) 2019/3034, pokiaľ ide o zaobchádzanie s rizikom koncentrácie vyplývajúcim z expozícií voči centrálnym protistranám a s rizikom protistrany pri centrálne zúčtovávaných transakciách s derivátmi.     


	Termín začiatku a ukončenia PPK
	

	Predpokladaný termín predloženia na pripomienkové konanie
	Február 2025

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	Apríl 2025

	

	2. Definovanie problému

	Uveďte základné problémy, ktoré sú dôvodom vypracovania predkladaného  materiálu (dôvody majú presne poukázať na problém, ktorý existuje a je nutné ho predloženým materiálom riešiť).

Cieľom návrhu zákona je:
· transpozícia smernice (EÚ) 2024/790, ktorou sa mení smernica 2014/65/EÚ o trhoch s finančnými nástrojmi. Touto smernicou (EÚ) sa odstraňujú identifikované prekážky, ktoré bránili rozvoju regulovaných trhov v EÚ, zavádza sa opt-in režim systematického internalizátora, upravujú sa informačné povinnosti obchodníkov s cennými papiermi voči ich klientom o mieste vykonania pokynu, zavádza sa požiadavka na zabezpečenie plnenia noriem kvality údajov zasielaných poskytovateľovi konsolidovaného systému, spresňuje sa možnosť dočasne pozastaviť alebo obmedziť obchodovanie na regulovanom trhu, spresňuje sa mechanizmus kontroly nad riadením pozícií v komoditných derivátoch a derivátoch na emisné kvóty, a dopĺňa sa sankčný režim. Súbežne s touto smernicou bolo prijaté nariadenie (EÚ) 2024/791, ktorým s odstraňujú prekážky brániace vzniku konsolidovaného informačného systému, do ktorého budú povinne prispievať svojimi údajmi dotknuté trhové subjekty.   
· transpozícia smernice (EÚ) 2024/2811 z 23. októbra 2024, ktorou sa mení smernica 2014/65/EÚ s cieľom zatraktívniť verejné kapitálové trhy v Únii pre spoločnosti a uľahčiť malým a stredným podnikom prístup ku kapitálu a ktorou sa zrušuje smernica 2001/34/ES. Cieľom smernice je stanoviť podmienky pre poskytovanie investičného prieskumu tretími stranami investičným spoločnostiam poskytujúcim správu portfólia a tým zatraktívniť malé a stredné spoločnosti z hľadiska investorov.      
· Transpozícia smernice (EÚ) 2024/2994 z 27. novembra 2024, ktorou sa menia smernice 2009/65/ES, 2013/36/EÚ a (EÚ) 2019/2034, pokiaľ ide o zaobchádzanie s rizikom koncentrácie vyplývajúcim z expozícií voči centrálnym protistranám a s rizikom protistrany pri centrálne zúčtovávaných transakciách s derivátmi. Keďže mechanizmy centrálneho zúčtovania zmierňujú riziko protistrany, ktoré je obsiahnuté v zmluvách o derivátoch, pri určovaní uplatniteľných limitov pre riziko protistrany treba zohľadniť, či derivát centrálne zúčtovala centrálna protistrana, ktorej bolo udelené povolenie alebo ktorá bola uznaná v súlade s nariadením (EÚ) č. 648/2012, a vytvoriť rovnaké podmienky pre deriváty obchodované na burze a mimoburzové deriváty.
· Do zákona sa tiež zavádzajú niektoré ustanovenia, ktorých účelom je odstránenie nedostatkov s ohľadom na poznatky z praxe.       


	3. Ciele a výsledný stav

	Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému). 

Hlavným cieľom je úplná transpozícia smerníc (EÚ). 
Smernica (EÚ) 2024/790 z 28. februára 2024 zavádza podmienky pre vytvorenie konsolidovaného systému zberu trhových údajov, dôsledkom čoho budú mať investori prehľad o obchodovaní s finančnými nástrojmi na všetkých európskych kapitálových trhoch. 

Smernica (EÚ) 2024/2811 z 23. októbra 2024 (Listing package), má za cieľ zatraktívniť verejné kapitálové trhy v Únii pre spoločnosti a uľahčiť malým a stredným podnikom prístup ku kapitálu. Upravuje podmienky pre zabezpečenie vyššej atraktivity malých a stredných podnikov z hľadiska investorov prostredníctvom požiadaviek na podmienky vypracúvania a šírenia investičného prieskumu. 

Smernica (EÚ) 2024/2994 z 27. novembra 2024, pokiaľ ide o zaobchádzanie s rizikom koncentrácie vyplývajúcim z expozícií voči centrálnym protistranám a s rizikom protistrany pri centrálne zúčtovávaných transakciách s derivátmi, vytvára rovnaké podmienky pre deriváty obchodované na burze a mimoburzové deriváty. Obchodník s cennými papiermi je povinný riadiť expozície voči centrálnej protistrane, a v prípade potreby sa vytvára možnosť vyžadovať zníženie nadmernej expozície voči centrálnej protistrane.


	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 

banky (22),
obchodníci s cennými papiermi (26)
podnikateľské subjekty so záujmom emitovať dlhopisy (počet týchto podnikateľských subjektov nie je možné v súčasnosti určiť)
burza cenných papierov (1)



	5. Alternatívne riešenia

	Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?

Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.

V prípade transpozície všetkých vyššie zmienených smerníc (EÚ) je primárnym cieľom dosiahnutie úplnej transpozície a zároveň nevytváranie goldplatingu formou zavádzania národných požiadaviek nad rámec uvedených smerníc (EÚ). Všetky tri uvedené smernice (EÚ) sú transponované bez goldplatingu, pritom žiadne ďalšie alternatívy neboli zvažované, pretože takýto prístup by znamenal odklon od znenia uvedených smerníc (EÚ).      

	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:


	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☒ Nie

Ak áno, uveďte, ktorých vplyvov podľa bodu 9 sa goldplating týka: 

	




	

	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu.
Uveďte kritériá, na základe ktorých bude preskúmanie vykonané.

Podľa článku 1 bod 13 smernice (EÚ) 2024/790 Komisia predloží Európskemu parlamentu a Rade správy obsahujúce komplexné posúdenie trhov s komoditnými derivátmi, emisnými kvótami a derivátmi na emisné kvóty. Príslušné správy predloží do 31. júla 2024 a do 31. júla 2025. K uvedeným správam sa v náležitých prípadoch pripojí legislatívny návrh týkajúci sa cielených zmien trhových pravidiel pre rámec pre komoditné deriváty, emisné kvóty alebo deriváty na emisné kvóty. 

Podľa článku 1 bod 7 smernice (EÚ) 2024/2811 Komisia do 5. decembra 2028 preskúma a posúdi vplyv ustanovenia o nevznesení námietok v článku 33 ods. 7 na hospodársku súťaž medzi obchodnými miestami, najmä rastovými trhmi pre malé a stredné podniky, a jeho vplyv na prístup SMEs ku kapitálu. 


	

* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.



	9. Vybrané vplyvy  materiálu

	Vplyvy na rozpočet verejnej správy
	☐	Pozitívne
	☒	Žiadne
	☐	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☐	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☒	Pozitívne
	☐	Žiadne
	☒	Negatívne

	    z toho vplyvy na MSP

	☐	Pozitívne
	☐	Žiadne
	☒	Negatívne

	    Mechanizmus znižovania byrokracie    
    a nákladov sa uplatňuje:
	☐	Áno
	
	
	☒	Nie

	Sociálne vplyvy
	☒	Pozitívne
	☐	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☐	Nie

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	10. Poznámky

	V prípade potreby uveďte doplňujúce informácie k identifikovaným vplyvom a ich analýzam. 

Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).

Informácie v tejto časti slúžia na zhrnutie vplyvov alebo aj na vyjadrenie sa k marginálnym vplyvom a nie ako náhrada za vypracovanie príslušných analýz vybraných vplyvov.

V prípade, že je materiál posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších prepisov, uveďte internetový odkaz na tento proces.



	11. Kontakt na spracovateľa

	Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.

Ing. Róbert Vlkolinský
02/5958 2523, robert.vlkolinsky@mfsr.sk 
Ministerstvo financií Slovenskej republiky


	12. Zdroje

	Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť. 

www.nbs.sk 



	13. Stanovisko Komisie na posudzovanie vybraných vplyvov z PPK č. 032/2025 
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☒  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

K vplyvom na podnikateľské prostredie
Komisia žiada predkladateľa o vyznačenie vplyvov predkladaného materiálu na MSP v bode 9 Doložky vybraných vplyvov, t. j., že predkladaný materiál má negatívny vplyv na MSP. 
Vyhodnotenie: Predkladateľ vyznačil negatívny vplyv predloženého materiálu na MSP v bode 9 Doložky vybraných vplyvov. 

Komisia žiada predkladateľa o dopracovanie Analýzy vplyvov na podnikateľské prostredie a Kalkulačky nákladov.
Odôvodnenie: V analýze na prvej strane absentuje názov materiálu a predkladateľ. Ďalej je potrebné premiestniť popis regulácií z bodu 3.3. do bodu 3.1.3 a zároveň  očíslovať popis regulácií podľa poradových čísel v tabuľke č. 2. Do tabuľky č. 1 v analýze je potrebné uviesť v poslednom riadku hodnoty IN a OUT – zvýšenie a zníženie nákladov v € na PP podľa kalkulačky nákladov – doplniť riadok „H. Náklady okrem výnimiek = B+D+E-F“. K reguláciám č. 1, 2, 3, 4, 9, 10, 11, 12 a 14  je potrebné doplniť odôvodenie spôsobu určenia nepriameho fin. nákladu resp. čo predstavuje tento náklad. V kalkulačke nákladov nie je zvolená frekvencia plnenia povinnosti regulácie č. 1. Ďalej v analýze absentuje popis regulácie č. 10. K regulácii č. 11 je potrebné upraviť textáciu popisu regulácie vzhľadom na uvedené výšku nákladu 25 000 € pri týždennej frekvencii, ktorý Komisia nepovažuje za zanedbateľný.
Vyhodnotenie: Predkladateľ dopracoval analýzu vplyvov na podnikateľské prostredie a Kalkulačku nákladov. V analýze vplyvov bol doplnený názov materiálu a predkladateľ. Popis regulácií bol premiestnený z bodu 3.3. do bodu 3.1.3 a popis regulácií bol očíslovaný podľa poradových čísiel uvedených  v tabuľke č. 2.  V poslednom riadku boli doplnené hodnoty IN a OUT podľa kalkulačky nákladov, a bol vyplnený riadok H. K príslušným reguláciám bol doplnený spôsob určenia nepriameho finančného nákladu. V kalkulačke nákladov bola doplnená frekvencia plnenia povinnosti regulácie č. 1. Bol doplnený popis regulácie č. 10. K regulácii č. 11 bola upravená textácia, pričom uvedená tabuľka neumožňuje vykazovanie povinností na dennej báze, preto sa daná povinnosť vykazuje na týždennej báze, čo však nemá zásadný vplyv na odhad súvisiacich nákladov.    

Komisia žiada predkladateľa dopracovať bod 3.4 Iné vplyvy na podnikateľské prostredie v Analýze vplyvov na podnikateľské prostredie a vyznačiť pozitívny vplyv na podnikateľské prostredie v Doložke vybraných vplyvov.
Odôvodnenie: Podľa dôvodovej správy bodu 15 (§ 120) je cieľom ustanovenia zatraktívniť verejné kapitálové trhy v Únii pre spoločnosti a uľahčiť malým a stredným podnikom prístup ku kapitálu. Tento vplyv by mal byť opísaný v časti 3.4 a vyznačený v Doložke vybraných vplyvov v časti 9. Vybrané vplyvy materiálu ako pozitívny. Zároveň Komisia žiada predkladateľa premiestniť regulácie č. 5 a 6 do časti 3.4 z časti 3.1 vzhľadom na skutočnosť, že sa v súčasnosti nepredpokladá vznik samostatného segmentu rastového trhu. Z tohto dôvod bude postačujúce potenciálne vzniknuté náklady opísať.  
Vyhodnotenie: V Doložke vybraných vplyvov bol vyznačený pozitívny vplyv na podnikateľské prostredie, ktorý sa predpokladá z dôvodu zatraktívnenia verejných trhov v Európskej únii a uľahčením prístupu ku kapitálu zo strany MSP.  Regulácie č. 5 a 6 boli presunuté z časti 3.1 do časti 3.4, a sú opísané potenciálne náklady s nimi spojené.    

K sociálnym vplyvom
Komisia odporúča v bode 9 doložky vybraných vplyvov označiť sociálne vplyvy predloženého materiálu a vypracovať analýzu sociálnych vplyvov.
Odôvodnenie: V porovnaní so súčasným stavom predložený materiál predpokladá zmeny týkajúce sa povinnosti obchodníka informovať svojho klienta. Sociálne vplyvy preto Komisia odporúča bližším spôsobom zhodnotiť v analýze sociálnych vplyvov a to predovšetkým v bode 4.2 – prístup k zdrojom, právam, tovarom a službám. Zároveň je ich potrebné označiť v bode 9 doložky vybraných vplyvov.
Vyhodnotenie: Pozitívne sociálne vplyvy boli vyznačené v bode 9 Doložky vybraných vplyvov a bola vypracovaná Analýza sociálnych vplyvov. V zmysle § 73o ods. 3 zákona o cenných papieroch je obchodník s cennými papiermi povinný informovať klienta o mieste, na ktorom bol jeho pokyn vykonaný. Takáto informácia má pozitívny dopad na klienta, keďže mu umožňuje rozhodnúť sa, či bude naďalej žiadať o vykonanie jeho pokynov na príslušnom mieste. Sociálne vplyvy boli podrobnejšie opísané v Analýze sociálnych vplyvov. 


	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:





2

